ભરત યાજ્ઞિક, અમદાવાદઃ અમદાવાદમાં વિકસાવવામાં આવેલ સાબરમતિ રિવરફ્રંટ અને કાંકરિયા લેકફ્રંટના આધારે હવે વડાપ્રધાન મોદીના વતન વડનગર ખાતે આવેલ શર્મિષ્ઠા તળાવ અને તાના-રીરી મેમોરિયલને રુ.100 કરોડના ખર્ચે વિકસાવવામાં આવશે. જે ગુજરાતમાં આવેલ આ પૌરાણિક ગામને વધુ એક નવી ઓળખ આપશે. તેમજ રાજ્યના મુખ્ય શહેર પૈકી એક અમદાવાદથી માત્ર 100 કિમી દૂર હોવાના કારણે વધુને વધુ પ્રવાસીઓને વડનગર તરફ આકર્ષશે.